         R O M Â N I A			 		 	              	                                       
JUDEŢUL HUNEDOARA 	       				             	              
   MUNICIPIUL BRAD	
       P R I M A R U L
   Nr. 74/11017/12.05.2026



R E F E R A T   D E   A P R O B A R E
privind aprobarea tipului de suport alimentar și modalitatea de distribuire a acestuia elevilor şi preşcolarilor Liceului Teoretic „Avram Iancu”
 din municipiul Brad, județul Hunedoara în cadrul Programului 
naţional "Masă sănătoasă" în anul 2026


[bookmark: _Hlk229486556][bookmark: REF3]Conform prevederilor art. 1 alin. (1) din Hotărârea Guvernului României nr.1171/2025 privind instituirea Programului naţional "Masă sănătoasă" în anul 2026, (1) „ la nivelul sistemului naţional de învăţământ preuniversitar se instituie Programul naţional „Masă sănătoasă“, denumit în continuare PNMS, derulat pe perioada desfăşurării cursurilor şcolare din anul 2026, începând cu data de 8 ianuarie 2026, pentru preşcolarii şi elevii din învăţământul preuniversitar, conform prevederilor art. 77 din Legea învăţământului preuniversitar nr. 198/2023, cu modificările şi completările ulterioare.”.
Scopul Programului naţional ”Masă sănătoasă“ constă în sprijinirea accesului la educaţie al tuturor copiilor prin crearea motivaţiei pentru studiu, menţinerea echilibrului socio-emoţional, întărirea stării de bine şi oferirea unei alimentaţii sănătoase care să susţină învăţarea. 
Suportul alimentar constă într-o masă caldă sau, după caz, într-un pachet alimentar, în cazul în care masa caldă nu poate fi asigurată, în limita unei valori zilnice de 16,5 lei/beneficiar.
[bookmark: _Hlk229485952]	În cadrul acestui Program, din municipiul Brad este cuprins  Liceul Teoretic ”Avram Iancu” Brad, cu structurile din subordine, respectiv Școala Gimnazială ”Horia, Cloșca și Crișan” și Grădinița cu Program Prelungit ”Floare de Colț” Brad, cu un număr total de 1.026 elevi pentru anul 2026.
	Conform prevederilor art. 3 alin. (1) - alin. (3) din Hotărârea Guvernului României nr.1171/2025, „(1) Suportul alimentar constă, după caz, într-o masă caldă sau într-un pachet alimentar pe zi, după cum urmează:
[bookmark: REF9][bookmark: REF10] a) masă caldă, preparată în regim propriu, pentru preşcolarii şi elevii din unităţile de învăţământ în care există cantină, respectiv unităţi în care trebuie să funcţioneze conform reglementărilor legale în vigoare şi spaţiu adecvat de servire a mesei;	
 b) masă caldă, în regim catering, pentru preşcolarii şi elevii din unităţile de învăţământ în care nu există cantină pentru prepararea în regim propriu, hrana putând fi servită în sala de clasă sau într-un alt spaţiu amenajat în acest scop, cu respectarea prevederilor Ordinului ministrului sănătăţii nr. 1.456/2020 pentru aprobarea Normelor de igienă din unităţile pentru ocrotirea, educarea, instruirea, odihna şi recreerea copiilor şi tinerilor, cu modificările ulterioare. În situaţia în care hrana nu este servită într-un interval de 60 de minute de la livrare, produsele alimentare sunt păstrate, până la servire, în spaţii amenajate, în care sunt asigurate condiţiile de manipulare şi depozitare indicate de producător, în conformitate cu prevederile legale în vigoare privind igiena şi siguranţa produselor alimentare, condiţii care să poată fi monitorizate şi controlate;
  c) pachet alimentar, în situaţia în care nu există posibilitatea asigurării mesei calde în regim propriu sau de catering. Pachetul alimentar este păstrat, până la servire, în spaţii amenajate, în care sunt asigurate condiţiile de manipulare şi depozitare indicate de producător, în conformitate cu prevederile legale în vigoare privind igiena şi siguranţa produselor alimentare, condiţii care să poată fi monitorizate şi controlate”.
 	(3)  Tipul de suport alimentar diferenţiat conform prevederilor alin. (2), precum şi modalitatea de distribuire a acestuia elevilor şi preşcolarilor se stabilesc la solicitarea directorului unităţii de învăţământ, cu aprobarea consiliului de administraţie, şi se propune ordonatorului principal de credite al unităţii/subdiviziunii administrativ-teritoriale, care le supune aprobării consiliului local”.
Astfel, prin adresa  nr. 554/02.02.2026, înregistrată la Primăria Municipiului Brad sub nr. 15056/03.02.2026, directorul Liceului Teoretic ”Avram Iancu ” Brad, a solicitat supunerea spre aprobare Consiliului Local al Municipiului Brad a tipului de suport alimentar, după cum urmează:
· Liceul Teoretic ”Avram Iancu ” Brad  - ”pachet alimentar”;
· Structura Școala Gimnazială ”Horia, Cloșca și Crișan” și grupele cu program normal din cadrul Grădiniței cu Program Prelungit ”Floare de Colț – ”masă caldă, în regim catering”;
· Structura Grădinița cu Program Prelungit ”Floare de Colț – ”masă caldă, preparată în regim propriu”.
Atât suportul alimentar care se va acorda elevilor și preșcolarilor, cât și modalitatea de distribuire a acestuia au fost aprobate prin Hotărârea Consiliului de Administrație nr.12 din data de 23.01.2026.
În contextul celor de mai sus am inițiat prezentul proiect de hotărâre prin care am propus aprobarea tipului de suport alimentar și modalitatea de distribuire a acestuia elevilor şi preşcolarilor Liceului Teoretic „Avram Iancu” din municipiul Brad, județul Hunedoara în cadrul Programului naţional "Masă sănătoasă" în anul 2026 și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile art. 1 alin. (1), art. 2 alin. (1), art. 3 alin. (1) - (3) și art. 6 din Hotărârea Guvernului nr. 1171/2025 privind instituirea Programului naţional "Masă sănătoasă" în anul 2026, ale Hotărârii Guvernului nr. 382/2026 privind repartizarea pe unități/subdiviziuni admnistrativ – teritoriale și pe unități de învățământ a sumei prevăzute în Legea bugetului de stat pe anul 2026 nr.43/2026 pentru finanțarea Programului național ”Masă Sănătoasă”, ale Ordinului ministrului educației și cercetării nr. 7111/2025 pentru modificarea anexei la Ordinul ministrului educaţiei şi cercetării şi al ministrului agriculturii şi dezvoltării rurale nr. 3.352/70/2025 privind aprobarea Listei unităţilor de învăţământ preuniversitar incluse în Programul naţional "Masă sănătoasă" în anul 2025, ale Ordinului ministrului sănătății nr.1456/2020 pentru aprobarea Normelor de igienă din unitățile pentru ocrotirea, educarea, instruirea, odihna și recreerea copiilor și tinerilor, cu modoficările și completările ulterioare, ale Legii nr.123/2008 pentru o alimentaţie sănătoasă în unităţile de învăţământ preuniversitar, ale Ordinului ministrului sănătății nr. 541/2025 pentru aprobarea Listei alimentelor nerecomandate preşcolarilor şi şcolarilor şi a principiilor care stau la baza unei alimentaţii sănătoase pentru copii şi adolescenţi în unităţile de învăţământ preuniversitar, ale Legii nr. 96/2016 privind achizițiile publice, ale art. 129 alin. (1),  alin. (2) lit. d), alin. (7) lit. a), lit. c), lit. e) și alin. (14) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

